|  |  |
| --- | --- |
| ΤΜΗΜΑ: ΜΗΧΑΝΟΛΟΓΩΝ ΜΗΧΑΝΙΚΩΝ | ΤΟΜΕΑΣ: ΣΥΣΤΗΜΑΤΑ ΒΙΟΜΗΧΑΝΙΚΗΣ ΠΑΡΑΓΩΓΗΣ ΚΑΙ ΔΙΟΙΚΗΣΗΣ |

ΧΕΙΜΕΡΙΝΟ ΕΞΑΜΗΝΟ 2024-2025

| Α/Α | ΤΙΤΛΟΣ ΘΕΜΑΤΟΣ | ΜΕΛΗ ΔΕΠ | ΣΥΝΤΟΜΗ ΠΕΡΙΓΡΑΦΗ | ΤΡΙΜΕΛΗΣ ΕΞΕΤΑΣΤΙΚΗ ΕΠΙΤΡΟΠΗ |
| --- | --- | --- | --- | --- |
| 1 | Περιβαλλοντικές επιπτώσεις παράκτιων δραστηριοτήτων: Δείκτες και μετρήσεις.  Environmental impacts for shore activities: Indices and metrics. | Αιμιλία Μ. Κονδύλη | Τουριστικές και άλλες δραστηριότητες πλήττουν πολύ σοβαρά τις περιοχές πλησίον της θάλασσας, τις ακτές και τα ρηχά ύδατα. Στην εργασία θα μελετηθούν οι εν λόγω επιπτώσεις και θα προταθούν μέτρα αποτροπής τους. | Αιμιλία Μ. Κονδύλη  Γ. Σπυρόπουλος  Ι. Κ. Καλδέλλης |
| 2 | Προγράμματα Σπουδών Κατεύθυνσης Μηχανικού Παραγωγής σε Τμήματα Μηχανολόγων Μηχανικών. Παρούσα κατάσταση και προοπτικές.  Process and Manufacturing Industrial Systems Engineering within Mechanical Engineering Departments. Current status and prospects. | Αιμιλία Μ. Κονδύλη | Ο νέος Τομέας του Τμήματος θα διαμορφωθεί με βάση τις πλέον σύγχρονες τάσεις και προοπτικές στο πεδίο του Μηχανικού Παραγωγής. Με την παρούσα εργασία θα διερευνηθεί η υπάρχουσα εμπειρία και οι βέλτιστες πρακτικές στην ανάπτυξη των εν λόγω τομέων στα τμήματα μηχανολόγων μηχανικών. | Αιμιλία Μ. Κονδύλη  Χ. Παπαποστόλου  Β. Σαγιάς |
| 3 | Βιωσιμότητα των Υδατικών Πόρων – Ποσοτική Ανάλυση  Water Resources Sustainability: Quantitative Analysis | Αιμιλία Μ. Κονδύλη – Μιχαηλία Ζαρούλα | Στην εργασία θα μελετηθεί η έννοια της βιωσιμότητας των υδατικών πόρων. Η εργασία θα διερευνήσει ποσοτική εκτίμηση της βιωσιμότητας μέσω κατάλληλα ορισμένων δεικτών . | Ι. Κ. Καλδέλλης  Αιμ. Μ. Κονδύλη  Χ. Παπαποστόλου |
| 4 | Μεθοδολογίες και εργαλεία προσδιορισμού ανθρακικού αποτυπώματος δραστηριοτήτων  Materials’, products’ and processes carbon footprint assessment. | Αιμιλία Μ. Κονδύλη  Κ. Στυλιανοπούλου | Στην εργασία θα αναλυθούν οι διάφορες υπάρχουσες μέθοδοι ποσοτικής προσέγγισης του ανθρακικού αποτυπώματος υλικών και δραστηριοτήτων | Αιμ. Μ. Κονδύλη  Ι. Κ. Καλδέλλης  Γ. Σπυρόπουλος |
| 5 | Εφοδιαστική αλυσίδα υγρών και αερίων υδρογονανθράκων υπό το πρίσμα της απανθαρκοποίησης της οικονομίας: ιδιαίτερα χαρακτηριστικά και προοπτικές.  Hydrocarbons supply chain in the light of economy decarbonisation. Specific characteristics and prospects. | Αιμιλία Μ. Κονδύλη | Η επίδραση της απανθαρκοποίησης στην εξέλιξη και τις μελλοντικές επενδύσεις της βιομηχανίας των υδρογονανθράκων. Οι διεθνείς προοπτικές και η κατάσταση στην Ελλάδα. | Αιμιλία Μ. Κονδύλη  Ιωάννης Κ. Καλδέλλης  Α. Νάζος |
| 6 | Η ψηφιοποίηση στη Βιομηχανία 4.0. Παρούσα κατάσταση και προοπτικές στην Ελλάδα  Industry 4.0 Digitalisation. Current status and prospects. | Αιμιλία Μ. Κονδύλη | Νέες εφαρμογές ψηφιοποίησης στην ελληνική βιομηχανία. Οφέλη, δυσκολίες, υπάρχουσα εμπειρία στην Ευρώπη, προοπτικές. | Αιμ. Κονδύλη  Α. Νάζος  Β. Σαγιάς |
| 7 | Έργα υποδομής για το νερό και οι προοπτικές της διαχείρισης νερού στην Ελλάδα.  New developments for water supply and water resources management prospects in Greece | Αιμ. Μ. Κονδύλη  Ι. Κ. Καλδέλλης | Σημερινή κατάσταση στα έργα υποδομής στην Ελλάδα και οι μελλοντικές προοπτικές στη διαχείριση του νερού. | Αιμ. Μ. Κονδύλη  Ι. Κ. Καλδέλλης  Δ. Ζαφειράκης |
| 8 | Μονάδες αφαλάτωσης με κυματική ενέργεια. Τεχνολογίες, εγκαταστάσεις, προοπτική.  Wave energy based desalination units. Technologies, installations and prospects. | Αιμ. Μ. Κονδύλη | Περιγραφή της σύγχρονης αυτής μεθόδου παροχής ενέργειας στις μονάδες αφαλάτωσης και περιγραφή της παρούσας κατάστασης και της προοπτικής. | Αιμ. Μ. Κονδύλη  Ι. Κ. Καλδέλλης  Δ. Ζαφειράκης |
| 9 | Εφαρμογές κυκλικής οικονομίας στο θαλάσσιο περιβάλλον.  Circular economy applications in the marine environment. | Αιμιλία Μ. Κονδύλη  Κ. Στυλιανοπούλου | Εφαρμογές κυκλικής οικονομίας στη θάλασσα, συλλογή απορριμμάτων, επαναχρησιμοποίηση στα δίχτυα των ψαράδων, παράκτιες δραστηριότητες. | Αιμ. Μ. Κονδύλη  Χ. Παπαποστόλου  Κ. Καββαδίας |
| Α/Α | ΤΙΤΛΟΣ ΘΕΜΑΤΟΣ | ΜΕΛΗ ΔΕΠ | ΣΥΝΤΟΜΗ ΠΕΡΙΓΡΑΦΗ | ΤΡΙΜΕΛΗΣ ΕΞΕΤΑΣΤΙΚΗ ΕΠΙΤΡΟΠΗ |
| 10 | Ανάπτυξη Εκπαιδευτικών Εφαρμογών Εικονικής Πραγματικότητας για την Ασφάλεια Εργασίας στις αερομεταφορές.  Development of Virtual Reality Educational Applications for Occupational Safety in Air Transport. | Α. Νάζος | Στην παρούσα Διπλωματική εργασία θα περιγραφούν και θα αναλυθούν οι πρακτικές που ακολουθούνται στην εικονική πραγματικότητα και θα παρουσιασθούν τα πλεονεκτήματα, τα μειονεκτήματα, οι επιπτώσεις στην κοινωνία, τα εργαλεία και οι πόροι ανάπτυξης καθώς και οι εφαρμογές της. Επίσης η εφαρμογή της εικονικής πραγματικότητας στην εκπαίδευση και οι θετικές και αρνητικές επιδράσεις. Θα γίνει ανάπτυξη για την εκπαίδευση ασφαλείας στις αερομεταφορές, όπου θα περιγράφεται η ανάπτυξη ενός συστήματος, οι επιπτώσεις των νέων εφαρμοζόμενων τεχνικών στην ανάπτυξη της εκπαίδευσης , η τεχνολογία που θα χρησιμοποιηθεί καθώς και οι προκλήσεις και οι προοπτικές. Τέλος θα αναφερθούν τα συμπεράσματα και οι προτάσεις για εξέλιξη. | Α. Νάζος  Γ. Σπυροπουλος  Ι. Σιγαλας |
| 11 | Μελέτη αξιοπιστίας τερματικού σταθμού υγροποιημένου Φυσικού αερίου.  Reliability study of liquefied natural gas (LNG) Storage & Regasification Terminal. | Α. Νάζος | Στην εργασία αυτή θα πρέπει να επιτευχθούν οι παρακάτω στόχοι:  α) ο προσδιορισμός της χρονικής διάρκειας που η μονάδα δεν είναι διαθέσιμη (προγραμματισμένες ή μη συντηρήσεις) και το ποσοστό του χρόνου που η μονάδα λειτουργεί σε πλήρη ή μη δυναμικότητα,  β) ο προσδιορισμός στοιχείων εξοπλισμού ή και άλλων παραγόντων που επηρεάζουν την διαθεσιμότητα της εγκατάστασης.  Θα αναλυθούν και θα αξιολογηθούν τα δεδομένα λειτουργίας και συντήρησης (πχ προγραμματισμένες διακοπές λειτουργίας, ώρες επανεκκίνησης, ανταλλακτικά), όπως δεδομένα αστοχίας κι επισκευής και δεδομένα επισκευής της εγκατάστασης.  Θα παρουσιασθούν διαγράμματα Αξιοπιστίας της εγκατάστασης (Reliability Block Diagram) καθώς και Ανάλυση δένδρων σφαλμάτων (Fault Tree Analysis) με χρήση προγραμμάτων Η/Υ  (πχ Riskspectrum). | Α. Νάζος  Χ. Παπαποστολου  Γ. Σπυροπουλος |
| 12 | Οικονομική και ενεργειακή αξιολόγηση συστήματος οικιακού κλιματισμού με αντλία θερμότητας, υποστηριζόμενης από φωτοβολταϊκά πάνελ με χρήση μοντελοποίησης και προσομοίωσης.  Economic and energy evaluation of a heat pump residential air conditioning system supported by photovoltaic panels, using modelling and simulation. | Α. Νάζος  Α. Μαϊτός | Στην διπλωματική αρχικά θα γίνει βιβλιογραφική επισκόπηση αντλιών Θερμότητας που συνεργάζονται με φωτοβολταικά συστήματα. Θα μοντελοποιηθεί κτήριο κατοικίας εμβαδού άνω των 120τμ στο οποίο θα εγκατασταθεί αντλία θερμότητας και φωτοβολταϊκό σύστημα. Θα υπολογισθεί η ενεργειακή απόδοση του ανωτέρω συστήματος με λογισμικό μοντελοποίησης και προσομοίωσης και κατόπιν θα αξιολογηθεί οικονομικά | Α. Νάζος  Κ. Καββαδίας  Α. Μαϊτός |
| 13 | Εκτίμηση επαγγελματικού κινδύνου και σχέδιο ασφαλείας στο αεροδρόμιο Ν. Καζαντζάκης. | Α. Νάζος | Στην παρούσα διπλωματική εργασία αρχικά θα παρουσιαστεί ένα θεωρητικό μέρος για την ασφάλεια των αερολιμένων στην περιοχή κίνησης των αεροσκαφών όπως η νομοθεσία και η σημασία για την ασφάλεια στα αεροδρόμια. Πιο συγκεκριμένα θα γίνει μια εκτίμηση επικινδυνότητας στο αεροδρόμιο Ν. Καζαντζάκης με την χρήση ερωτηματολογίων, για να προσδιορίσουμε τις κρίσιμες εργασίες, τα ανθρώπινα λάθη και τον εντοπισμό των κινδύνων έτσι ώστε να μπορέσουμε να τα εξαλείψουμε. Τέλος θα παρουσιαστεί ένα σχέδιο ασφαλείας που θα περιλαμβάνει την στρατηγική μετριασμού κινδύνου που έχει σκοπό να διατηρήσει το επίπεδο ασφαλείας, να βελτιωθούν οι συνθήκες εργασίας καθώς και να αποφευχθούν τα εργατικά ατυχήματα. | Α. Νάζος  Χ. Παπαποστόλου  Ι. Σιγάλας |
| 14 | Μελέτη της επίδρασης επιστρεφόμενου κλιματιζόμενου αέρα στην ενεργειακή συμπεριφορά αντλίας θερμότητας αέρα – νερού.  Study of the effect of return conditioned air on the energy performance of air to water heat pump. | Α. Νάζος  Α. Μαϊτός | Στην διπλωματική αρχικά θα γίνει βιβλιογραφική επισκόπηση των αντλιών Θερμότητας (exhaust Air heat pumps) που εκμεταλλεύονται αέρα επιστροφής. Θα παρουσιασθούν τα βασικά τους χαρακτηριστικά και η διαφορετική μοντελοποίηση τους σε διεθνώς αποδεκτά λογισμικά. Η ενεργειακή απόδοση της αντλίας θερμότητας σε διαφορετικές θερμοκρασίες επιστρεφόμενου αέρα θα πρέπει να μοντελοποιηθεί, Κατόπιν θα αξιολογηθεί η ενεργειακή απόδοση της ΑΘ με τη χρήση του δημιουργηθέντος μοντέλου σε ικανού μεγέθους κτηριακό κέλυφος και με κατάλληλο λογισμικό προσομοίωσης. | Α. Νάζος  Α. Μαϊτός  Ε. Σακελλαρίου |
| 15 | Ανάλυση και σχεδιασμός αγωγών και δικτύων αγωγών φυσικού αερίου.  Analysis and design of natural gas distribution network and pipelines. | Α. Νάζος | Στη παρούσα Διπλωματική εργασία θα γίνει διεξοδική ολοκληρωμένη και ακριβής ανάλυση των απωλειών πίεσης και ροής σε αγωγούς και δίκτυα αγωγών. Θα καθορισθεί ένα τελικό μοντέλο υπολογισμού. Θα ακολουθήσει μελέτη περίπτωσης (case study) σε περιοχή της Αττικής και θα σχολιασθούν αναλυτικά τα αποτελέσματα. Επίσης θα αναλυθεί και η συμπεριφορά του δικτύου με μεταβαλλόμενες καταναλώσεις. Τέλος θα καταγραφούν τα αποτελέσματα και θα αξιολογηθούν σύμφωνα με την βιβλιογραφία. Προτάσεις για περαιτέρω βελτίωση. | Α. Νάζος  Δ. Ζαφειράκης  Γ. Σπυρόπουλος |
| 16 | Ο ρόλος της εικονικής πραγματικότητας (VR) και της επαυξημένης πραγματικότητας (AR) στην επαγγελματική εκπαίδευση για την υγεία και ασφάλεια των χειριστών κινητών γερανών και στη μείωση του κόστους εκπαίδευσης.  The role of virtual reality (VR) and augmented reality (AR) in occupational health and safety training mobile crane operators and reducing training costs | Α. Νάζος | Σκοπός της παρούσας εργασίας είναι η μελέτη της συνεισφοράς της εικονικής πραγματικότητας στην εκπαίδευση για την επαγγελματική ασφάλεια. Αρχικά θα αναπτυχθεί η ανασκόπηση/διερεύνηση της τρέχουσας βιβλιογραφίας για το συγκεκριμένο θέμα. Κατόπιν θα αναλυθεί η χρήση της τεχνολογίας επαυξημένης (AR) και εικονικής πραγματικότητας (VR) στο χώρο της εκπαίδευσης στην επαγγελματική ασφάλεια και στα ζητήματα προστασίας των εργαζομένων. Επίσης εξετάζεται η υπάρχουσα τεχνολογία και η αλληλεπίδρασή της με AR /VR . ΘΑ γίνει αναφορά στα εξαρτήματα και το λογισμικό που απαιτούνται για την επίτευξη του στόχου αλλά και στα οφέλη που απολαμβάνουν οι εταιρείες από την εφαρμογή του VR/AR. Θα διερευνήσει τη διασύνδεση των τεχνολογιών AR/VR και του metaverse, τα χαρακτηριστικά τους και τις δυνατότητες που θα έχουν. Ακολουθεί η διερεύνηση των επιμέρους τεχνολογιών που είναι απαραίτητες για την λειτουργία του, με έμφαση στις εφαρμογές της επαυξημένης και εικονικής πραγματικότητας και αναλύεται η εφαρμογή της ασφάλειας στα πλαίσια ενός εικονικού διαδραστικού κόσμου. Επιπλέον θα εξετασθεί ο ρόλος του AR/VR στη μείωση του κόστους εκπαίδευσης των εργαζομένων. Τέλος, θα καταγραφούν τα συμπεράσματα και οι προτάσεις για περαιτέρω εξέλιξη. | Α. Νάζος  Κ. Μουστρής  Χ. Τσίτσης |
| 17 | Ο Ρόλος της Τεχνητής Νοημοσύνης (ΤΝ) στις Πρακτικές Ασφάλειας και Υγείας στην Εργασία  στη Βιομηχανία Πυροσβεστικού Εξοπλισμού  The Role of Artificial Intelligence (ΑΙ) in Occupational Safety and Health Practices in the Fire Equipment Industry. | Α. Νάζος | Η παρούσα διπλωματική εργασία θα επικεντρωθεί στον εντοπισμό, την αξιολόγηση και τον συστηματικό έλεγχο των επαγγελματικών κινδύνων για την πρόληψη τραυματισμών, ασθενειών και θανάτων στον τομέα βιομηχανιών πυροσβεστικού εξοπλισμού. Θα παρουσιάσει τις εξελίξεις στις εφαρμογές τεχνητής νοημοσύνης (ΤΝ) για τη διαχείριση κινδύνου στον τομέα. Θα παρουσιάσει πως μπορεί να αναπτυχθεί σε βιομηχανίες πυροσβεστικού εξοπλισμού η ΤΝ μέσω υπολογιστών, δικτύων αισθητήρων, συστημάτων που βασίζονται στη γνώση της μηχανικής μάθησης για την καταγραφή συνθηκών σε πραγματικό χρόνο, την ανάλυση των βίντεο ή των εικόνων που τραβήχτηκαν για την παροχή πληροφοριών και εκπαίδευσης των εργαζομένων. Τέλος θα γίνει αναφορά στα πλεονεκτήματα – μειονεκτήματα της ΤΝ στη συγκεκριμένη βιομηχανία, θα αναφερθούν τα εμπόδια που εντοπίστηκαν για την εφαρμογή της ΤΝ και οι προοπτικές για καλύτερη εφαρμογή. | Α. Νάζος  Κ. Μουστρής  Χ. Τσίτσης |
| 18 | (ΠΤΥΧΙΑΚΗ ΕΡΓΑΣΙΑ)  Ηλιακά Συστήματα Ψύξης  Solar Cooling Systems | Α. Νάζος | Σε αυτή την εργασία θα αναλυθούν οι τρόποι που πραγματοποιείται η συμβατική ψύξη και αναλύονται οι εναλλακτικές μέθοδοι ψύξης που χρησιμοποιούνται κατά κύριο λόγο με χρήση ηλιακών συστημάτων. Επιπλέον, θα αναφέρονται και οι λόγοι μη ευρύτητας χρήσης των συστημάτων ηλιακής ψύξης καθώς και προτάσεις και τρόποι επίλυσης για να χρησιμοποιηθούν περισσότερο. | Α. Νάζος  Α. Μαϊτός  Ε. Σακελλαρίου |
| 19 | Πολιτιστική κληρονομιά μετρήσεις και εργαλεία για συντήρηση και διαχείριση κληρονομίας  Cultural heritage measurements and tools for heritage conservation and management | Χ. Παπαποστόλου | Στόχος της διπλωματικής εργασίας είναι μελέτη του περιβάλλοντος και των διάφορων συνθήκων που μπορούν να βρίσκονται χώροι και έργα πολιτιστικής κληρονομίας με άντληση μετρήσεων κάνοντας χρήση διάφορων τεχνολογιών και εργαλείων για την διατήρηση και διαχείριση τους | Χ. Παπαποστόλου  Κ. Καββαδίας  Κ. Μουστρής |
| 20 | Ενεργειακές βελτιώσεις βασισμένες στην ισότητα για την αντιμετώπιση της ενεργειακής φτώχειας στην Ελλάδα  Equity-based energy improvements to tackle energy poverty in Greece | Χ. Παπαποστόλου | Αντικείμενο της παρούσας εργασίας είναι η αποτύπωση της διάστασης της ενεργειακής φτώχειας στην Ελλάδα και πώς μπορεί να αντιμετωπιστεί ο αποκλεισμός των νοικοκυριών από τις τρέχουσες, περιορισμένες επιλογές ενεργειακής αναβάθμισης | Χ. Παπαποστόλου  Κ. Καββαδίας  Α. Νάζος |
| 21 | Exploration and practice of “zero-waste city” in Greece: Case study of an islandic municipality  Διερεύνηση και πρακτική της «πόλης μηδενικών αποβλήτων» στην Ελλάδα: Μελέτη περίπτωσης ενός νησιωτικού δήμου | Χ. Παπαποστόλου | Στόχος της παρούσας εργασίας είναι η να δημιουργήσει έναν οδηγό για την εφαρμογή της φιλοσοφίας της "πόλης μηδενικών αποβλήτων" σε ένα ελληνικό νησί, συμβάλλοντας στην ανάπτυξη βιώσιμων και κυκλικών οικονομιών στις νησιωτικές κοινότητες. | Χ. Παπαποστόλου  Κ. Καββαδίας  Γ. Σπυρόπουλος |
| 22 | Τεχνικοοικονομική αξιολόγηση αποβλήτων βιοτεχνίας ξύλου: μελέτη περίπτωσης ΜμΕ  Techno-economic assessment of wood processing waste: an SME case study | Χ. Παπαποστόλου | Η εργασία με επίκεντρο μία πραγματική βιοτεχνία ξύλου και τα δεδομένα λειτουργίας της διερευνά το πώς μπορούν με όρους οικονομικής βιωσιμότητας να αξιοποιηθούν τα παραγόμενα απόβλητά της | Χ. Παπαποστόλου  Αιμ. Κονδύλη  Β. Σαγιάς |
| 23 | Μελέτη σπατάλης έτοιμων γευμάτων και ανάλυση τρόπων αντιμετώπισής τους: Ο ρόλος των εφαρμογών και των ψηφιακών εργαλείων  Study of wastage of ready meals and analysis of ways to tackle it: The role of apps and digital tools | Χ. Παπαποστόλου | Στόχος της εργασίας είναι η αποτύπωσης της υφιστάμενης κατάστασης αναφορικά με τη σπατάλη τροφίμων στην κατηγορία των έτοιμων γευμάτων και πώς μπορούν τα ψηφιακά εργαλεία να συμβάλλουν σε αυτό. | Χ. Παπαποστόλου  Χ. Τσίτσης  Κ. Ντούρου |
| 24 | Διαπεριφερειακή σύγκριση του πλέγματος νερού-ενέργειας-τροφής στην Ελλάδα  An interregional comparison of water-energy-food nexus in Greece | Χ. Παπαποστόλου  Κ. Στυλιανοπούλου | Η εργασία έρχεται να απαντήσει σε καίρια ερωτήματά όπως, στο πώς διαφέρει η διαθεσιμότητα και η χρήση των υδάτινων, ενεργειακών και διατροφικών πόρων στις διάφορες περιοχές της Ελλάδας, ποιοι είναι οι βασικοί παράγοντες που επηρεάζουν αυτές τις διακυμάνσεις (π.χ. κλίμα, γεωγραφία, οικονομικές δραστηριότητες, πολιτικές), και ποιες οι κύριες αλληλεξαρτήσεις μεταξύ των τομέων του νερού, της ενέργειας και των τροφίμων στις διάφορες περιοχές; | Χ. Παπαποστόλου  Αιμ. Κονδύλη  Δ. Ζαφειράκης |
| 25 | Μετρήσεις αέρια ρύπανσης στο αστικό περιβάλλον της Αθήνας με συμμετοχή νέων πολιτών  Air pollution measurements in the urban environment of Athens with the participation of young citizens | Χ. Παπαποστόλου  Γ. Σπυρόπουλος | Η εργασία επικεντρώνεται στις μετρήσεις αέριας ρύπανσης σε διάφορα σημεία στην Αθήνα, τόσο σε πολυσύχναστα μέρη όσο και σε περιοχές με πράσινο. Διερευνάται επίσης ο ρόλος τη συμμετοχής των νέων και οι δράσεις ευαισθητοποίησης για την ποιότητα του αέρα και τη μείωση των εκπομπών του θερμοκηπίου. | Χ. Παπαποστόλου  Γ. Σπυρόπουλος  Χ. Τσίτσης |